
 AUTOCEĻU(IELU) FONDA KOMISIJAS
SĒDES PROTOKOLS

Gulbenē




2026.gada 31.augustā                                                                                           Nr. 8
Sēdi atklāj: 2026.gada  31.augustā  plkst.1500
Sēdi vada: Komisijas priekšsēdētājs Jānis Barinskis, Gulbenes novada domes deputāts 
Sēdi protokolē: Dace Kurša, Gulbenes novada Centrālās pārvaldes  Īpašumu pārraudzības nodaļas Vides pārvaldības speciāliste                         

Sēdē piedalās: 
· Jānis Barinskis - Komisijas priekšsēdētājs, Gulbenes novada domes deputāts;
· Kristaps Dauksts – Gulbenes novada Centrālās pārvaldes Īpašumu pārraudzības nodaļas vadītājs;
· Jānis Pūpols - Beļavas un Lejasciema pagastu apvienības pārvaldes vadītājs;
· Gunita Zvirgzdiņa - Gulbenes novada Centrālās pārvaldes vecākā grāmatvede;

· Ilze Nogobode - Gulbenes pilsētas Saimnieciskās pārvaldes vadītāja;

· Vilis Birznieks – Gulbenes novada iedzīvotājs;

Sēdē nepiedalās:
· Jānis Sniedzāns – SIA Gulbenes AUTO-MOTO autovadīšanas instruktors;
· Gints Āboliņš - Gulbenes novada Centrālās pārvaldes Būvinženieris;

Darba kārtība:
1. Ziņojums par 2026.gada 17.augusta komisijas sēdes jautājumu izpildi.

2.  Latvijas valsts ceļu vēstules izskatīšana par vietējo autoceļu V388 Alūksne-Kalniena-Gulbene.
3.  Iesnieguma izskatīšana par Ozolu ielas 2A stāvlaukumu.

4.  Citi jautājumi.

1.

Ziņojums par 2026.gada 17.augusta komisijas sēdes jautājumu izpildi.
Ziņo: Komisijas sekretāre D.Kurša informē par 2026.gada 17.augusta  komisijas sēdē izskatīto jautājumu lēmumu izpildi. Jautājumi ir izpildīti atbilstoši pieņemtajiem lēmumiem. Atbildes vēstules ir nosūtītas, iebildumi nav saņemti.
2.


 Latvijas valsts ceļu vēstules izskatīšana par vietējo autoceļu V388 Alūksne-Kalniena-Gulbene 
Ziņo: J.Barinskis – informē,   ka pašvaldība ir saņēmusi no VSIA “Latvijas Valsts ceļi” atbildes vēstuli (Gulbenes novada pašvaldībā saņemts 2026.gada 18.augustā un reģistrēts ar Nr. GND/4.11/26/3111-V) par valsts vietējā autoceļa V388 Alūksne–Kalniena–Gulbene (turpmāk – autoceļš V388) 200 metrus garu posmu pie Gulbenes pilsētas robežas 32,7.–32,9. km.

J.Barinskis – informē, ka Pašvaldība bija nosūtījusi VSIA “Latvijas Valsts ceļi” (turpmāk - Valsts ceļi) vēstuli par to, ka Gulbenes novada iedzīvotāji ir piedalījušies Gulbenes novada pašvaldības organizētajā Līdzdalības budžeta projektu ideju konkursā, iesniedzot projekta ideju “Naglenes ceļa V388 200m posma dubultās virsmas apstrāde” un lūgusi  VSIA “Latvijas Valsts ceļiem” sniegt informāciju, vai tuvākajā laikā tiek plānoti kādi ceļa V388 atjaunošanas darbi, tai skaitā dubultās virsmas apstrāde, un vai pašvaldībai būtu iespēja realizēt šādu iedzīvotāja projekta ideju, ja iedzīvotāji par to visvairāk nobalsos. Valsts ceļi ir atbildējuši, ka:  “Ja Gulbenes novada pašvaldība vēlas veikt ieguldījumus valsts autoceļa V388 posmā 32,7.–32,9. km un ieklāt šajā autoceļa posmā grants seguma divkārtu virsmas apstrādi, pašvaldībai šis autoceļa posms jāpārņem savā īpašumā. Lai pārņemtu valsts autoceļa posmu pašvaldības īpašumā, nepieciešams pieņemt pašvaldības domes lēmumu par autoceļa posma pārņemšanu pamatojoties uz kuru VSIA “Latvijas Valsts ceļi” uzsāks autoceļa nodošanas procesu”.

Notiek diskusija par esošo situāciju un balsošanai tiek izvirzīti divi priekšlikumi:

1. Noraidīt un nepārņemt valsts autoceļa V388 posmu 32,7.–32,9. km pašvaldības īpašumā.
Gulbenes novada domes Autoceļu (ielu) fonda komisija atklāti balsojot par – 1 ( J.Pūpols), pret – 3(J.Barinskis, G.Zvirgzdiņa, V.Birznieks),   atturas – nav.

2. Atbalstīt valsts vietējā autoceļa V388 Alūksne–Kalniena–Gulbene posma 32,7.–32,9. km (200 m garumā) pārņemšanu Gulbenes novada pašvaldības īpašumā ar nosacījumu, ka līdzdalības budžeta projektu ideju konkursa balsojumā projekta ideja “Naglenes ceļa V388 200m posma dubultās virsmas apstrāde” gūst pietiekamu iedzīvotāju atbalstu tās īstenošanai.
Gulbenes novada domes Autoceļu (ielu) fonda komisija atklāti balsojot par – 3 ( J.Barinskis, G.Zvirgzdiņa, V.Birznieks), pret – 1 (J.Pūpols),   atturas – nav.
NOLEMJ: 
1. Atbalstīt valsts vietējā autoceļa V388 Alūksne–Kalniena–Gulbene posma 32,7.–32,9. km (200 m garumā) pārņemšanu Gulbenes novada pašvaldības īpašumā ar nosacījumu, ka līdzdalības budžeta projektu ideju konkursa balsojumā projekta ideja “Naglenes ceļa V388 200m posma dubultās virsmas apstrāde” gūst pietiekamu iedzīvotāju atbalstu tās īstenošanai.
2. Uzdot Gulbenes novada pašvaldības Īpašumu un pārraudzības nodaļai, pēc līdzdalības budžeta projektu ideju konkursa balsošanas rezultātu apstiprināšanas, sagatavot un virzīt izskatīšanai domes sēdē lēmuma projektu par valsts autoceļa V388 posma 32,7.–32,9. km pārņemšanu pašvaldības īpašumā, ja ir iestājies šī lēmuma 1. punktā noteiktais nosacījums.
3.

Iesnieguma izskatīšana par Ozolu ielas 2A stāvlaukumu  
Ziņo: J.Barinskis – informē,  ka pašvaldība ir saņēmusi no juridiskas personas iesniegumu (Gulbenes novada pašvaldībā saņemts 2026.gada 26.augustā un reģistrēts ar Nr. GND/5.10/26/3214-L), ka sakarā ar to, ka no 2026.gada 7. septembra stāvlaukumā Ozolu ielā 2A, Gulbenē, transportlīdzekļus būs atļauts novietot tikai ar SIA “Gulbenes Energo Serviss” izsniegtām atļaujām, kas radīs būtisku samazinājumu publiski pieejamo autostāvvietu skaitam Gulbenes pilsētas centrā, kvartālā starp O.Kalpaka, Ozolu un Ābeļu ielu.  Un lūgums izvērtēt satiksmes organizēšanu minētajā ielas posmā ar iespēju stāvvietām noteikt maksimālo stāvēšanas laiku līdz 2 stundām, tādejādi nodrošinot regulāru transportlīdzekļu apriti un stāvvietu pieejamību tieši apkārtējo iestāžu, uzņēmumu un pakalpojumu sniedzēju klientiem un apmeklētājiem
Notiek diskusija par esošo situāciju, par to, ka īpašumā Ozolu iela 3, Gulbenē atrodas vairāki uzņēmēji, kuri arī novieto automašīnu uz šīs ielas un arī tas, ka no novērojumiem šajā posmā gandrīz vienmēr var atrast brīvas vietas. Notiek diskusija, par to, ka Ozolu ielā 12 , Gulbenē, atrodas pašvaldībai piederošs laukums - 0,51162 ha lielā platībā un praktiski netiek izmantots. Tiek izteikts priekšlikums to izveidot, ka oficiālu stāvlaukumu, uzlikt norādījuma zīmi Nr. 537 "Stāvvieta" un savilkt svītras atbilstoši normatīvajiem aktiem. Tad šo stāvlaukumu varētu izmantot gan Gulbenes novada Centrālās pārvaldes darbinieki, gan kultūras pasākumu apmeklētāji, gan jebkurš cits. Gulbenes pilsētas Saimnieciskās pārvaldei, kā Gulbenes ielu apsaimniekotājai, savā budžetā paredzēt laukuma Ozolu iela 12 sakārtošanu.
Notiek diskusija par to, ka lai pieņemtu lēmumu par Ozolu ielas posmā maksimālo stāvēšanas laiku līdz 2 stundām ir jāapzina visu  uzņēmumu viedoklis, kas strādā šajā teritorijā. Vislabāk iesnieguma iesniedzējam būtu jāiesniedz aptaujas anketas rezultāti, kurā atspoguļotos uzņēmēju viedoklis par šo jautājumu.
Notiek diskusija par esošo situāciju un balsošanai tiek izvirzīti divi priekšlikumi:
1.
Noraidīt un neizskatīt jautājumu par automašīnu stāvēšanas ilguma ierobežošanu  līdz 2 stundām, Ozolu ielas posmā no O.Kalpaka ielas līdz Gaitnieku ielai.
Gulbenes novada domes Autoceļu (ielu) fonda komisija atklāti balsojot par – 1( G.Zvirgzdiņa ), pret – 3(J.Barinskis, J.Pūpols, V.Birznieks),   atturas – nav.

2.  Lūgt iesnieguma iesniedzējai apkopot un iesniegt Gulbenes novada domes Autoceļu (ielu) fonda komisijai attiecīgajā ielas posmā strādājošo komersantu un ēku īpašnieku rakstisku viedokli (piekrīt vai nepiekrīt plānotajam stāvēšanas ierobežojumam).

3. Atgriezties pie jautājuma izskatīšanas kārtējā komisijas sēdē pēc šī lēmuma 2. punktā minētā viedokļu apkopojuma saņemšanas.
Gulbenes novada domes Autoceļu (ielu) fonda komisija atklāti balsojot par – 3 (J.Barinskis, J.Pūpols, K.Dauksts), pret – ( G.Zvirgzdiņa ), atturas – nav.

NOLEMJ:
1 Lūgt iesnieguma iesniedzējai apkopot un iesniegt Gulbenes novada domes Autoceļu (ielu) fonda komisijai attiecīgajā ielas posmā strādājošo komersantu un ēku īpašnieku rakstisku viedokli (piekrīt vai nepiekrīt plānotajam stāvēšanas ierobežojumam).

2. Atgriezties pie jautājuma izskatīšanas kārtējā komisijas sēdē pēc šī lēmuma 2. punktā minētā viedokļu apkopojuma saņemšanas.

4.
Citi jautājumi

Ziņo: J.Barinskis informē, ka pašvaldībā joprojām nav sakārtots jautājums par atļauju izsniegšanu  stāvēšanai laukumā pie domes ēkas Ābeļu ielā 2, kā ir norādīts zīmē pie tā, notiek diskusija par šiem jautājumiem. Tiek nolemts, ka tuvākajā laikā šis jautājums būtu jāizskata.
Autoceļu (ielu) fonda komisijas priekšsēdētājs:  





Gulbenes novada domes deputāts 




         Jānis Barinskis
Sēdi protokolēja:
Gulbenes novada Centrālās pārvaldes

Īpašumu un pārraudzības nodaļas 

vides pārvaldības speciāliste






Dace Kurša                                                    

